open-index/open-wikipedia-markdown huggingface dataset:
Collateral: Η διαδρομή

Το ***Collateral*** είναι αμερικανική κινηματογραφική νεο-νουάρ εγκληματική ταινία θρίλερ του 2004, που σκηνοθετήθηκε από τον Μάικλ Μαν και γράφτηκε από τον Στούαρτ Μπίτι. Στην ταινία πρωταγωνιστεί ο Τομ Κρουζ, ως ένας εκτελεστής συμβολαίων θανάτου, και ο Τζέιμι Φοξ, ως ο οδηγός ταξί που κρατείται όμηρος του πρώτου. Στην ταινία, επίσης, παίζουν η Τζέιντα Πίνκετ Σμιθ και ο Μαρκ Ράφαλο.

Οι ερμηνείες των Κρουζ και Φοξ έλαβαν ευρέως διθυραμβικές κριτικές, καθώς ο Φοξ προτάθηκε για Όσκαρ Β' Ανδρικού Ρόλου. Οι μοντέρ της ταινία, Τζιμ Μίλερ και Πωλ Ράμπελ, προτάθηκαν επίσης για το βραβείο Όσκαρ Καλύτερου Μοντάζ.

## Παραπομπές


## Εξωτερικοί σύνδεσμοι
* 
* 
* 
* 
* ''Sight and Sound'' συνέντευξη με τον Μάικλ Μαν

Κατηγορία:Αμερικανικές ταινίες της δεκαετίας 2000
Κατηγορία:Ισπανόφωνες ταινίες
Κατηγορία:Νεο-νουάρ ταινίες
Κατηγορία:Ταινίες του 2004
Κατηγορία:Ταινίες παραγωγής DreamWorks
Κατηγορία:Ταινίες παραγωγής Paramount Pictures
Κατηγορία:Αγγλόφωνες ταινίες
Κατηγορία:Αμερικανικές αστυνομικές θρίλερ ταινίες
Κατηγορία:Αμερικανικές θρίλερ ταινίες δράσης
Κατηγορία:Ταινίες με μουσική σύνθεση Τζέιμς Νιούτον Χάουαρντ
Ντιγκοφντερέ

Το **Ντιγκοφντερέ **(αζερικά: *Digovdərə*) είναι ένα χωριό στο δήμο Μιστάν της επαρχίας Λερίκ του Αζερμπαϊτζάν. Βρίσκεται στο νοτιοανατολικό μέρος της χώρας, κοντά στα σύνορα με το Ιράν. Η ζώνη ώρας είναι η UTC+04:00, χωρίς θερινή ώρα.

## Παραπομπές


Κατηγορία:Κατοικημένες περιοχές στην Επαρχία Λερίκ
Αμπελάκι Ρεθύμνης

Το **Αμπελάκι** (επίσημο: το **Αμπελάκιον**) είναι ορεινό χωριό της κοινότητας Καρές του Δήμου Ρεθύμνης στην Περιφερειακή Ενότητα Ρεθύμνης της Κρήτης. Σύμφωνα με τα στοιχεία της απογραφής του 2011 ο πληθυσμός του ανέρχεται στους 111 μόνιμους κατοίκους. Έχει ανακηρυχθεί παραδοσιακός οικισμός της Ελλάδας.

## Γενικά και ιστορικά στοιχεία
Το Αμπελάκι είναι κτισμένο σε υψόμετρο 520 μέτρων πάνω σε βραχώδες ύψωμα και απέχει 19 χλμ νότια από την πρωτεύουσα του νομού, Ρέθυμνο. Ιστορικά το Αμπελάκι αναφέρεται ήδη από βενετικές απογραφές του 16ου και του 17ου αιώνα. Αργότερα, επί τουρκοκρατίας, ο οικισμός αποτέλεσε πεδίο συγκρούσεων κατά τις κρητικές επαναστάσεις του 1867 και του 1878.

Το ίδιο έτος υπήχθη στον οθωμανικό δήμο Χρωμοναστηρίου ενώ η απογραφή του 1881 βρήκε στο Αμπελάκι 232 κατοίκους, από τους οποίους οι 141 ήταν Τουρκοκρητικοί και οι 91 Έλληνες. Το 1894, σύμφωνα με εκτίμηση του αξιωματικού του ελληνικού στρατού, Νικόστρατου Καλομενόπουλου, στο χωριό ζούσαν τριάντα τουρκικές οικογένειες και είκοσι ελληνικές.

Η απογραφή της Κρητικής Πολιτείας που διενεργήθηκε το 1900 βρήκε στο χωριό (το οποίο πλέον υπαγόταν στον δήμο Βρυσιναίων) 167 κατοίκους, με τους Έλληνες να αποτελούν πια την πλειοψηφία του πληθυσμού (109 έναντι 58 Τούρκων).

Μετά την ενσωμάτωση στο ελληνικό κράτος, το Αμπελάκι εντάχθηκε στην κοινότητα Καρέ της επαρχίας Ρεθύμνης ενώ το 1997, μετά τις αλλαγές που επέφερε το σχέδιο ''Καποδίστριας'' στην τοπική αυτοδιοίκηση υπήχθη στον δήμο Ρεθύμνης. Από το 2011 ανήκει στον διευρυμένο δήμο Ρεθύμνης, όπως αυτός διαμορφώθηκε με βάση το σχέδιο ''Καλλικράτης''.

## Αξιοθέατα
Στα δυτικά του Αμπελακίου βρίσκονται τα υπολείμματα πύργου και πολεμιστρών καθώς και υπολείμματα πύργων της βενετικής περιόδου που χρησίμευαν ως παρατηρητήρια. Άλλα αξιοθέατα του οικισμού είναι ο αναγεννησιακού ρυθμού ναός της Παναγίας που κτίστηκε επί βενετοκρατίας και διαθέτει καμπαναριό του 1808 και ο ναός του Δεσπότη Χριστού.

## Απογραφές πληθυσμού

## Παραπομπές


## Βιβλιογραφία

* Μιχαήλ Σταματελάτος, Φωτεινή Βάμβα-Σταματελάτου, *Γεωγραφικό Λεξικό της Ελλάδας*, ΤΑ ΝΕΑ, 2012, Α΄ τόμος.
* Αργίνη Γ. Φραγκούλη, *Νοτιοανατολικά - Νοτιοδυτικά ρεθυμνιώτικα χωριά του θρύλου και της Ιστορίας*, εκδόσεις Ομίλου Βαρδινογιάννη, Αθήνα 1996.
*Συλλογικό, *Κρήτης Ανθρωπογεωγραφία*, Ένθετο εφημερίδας Πατρίς, Β΄ τόμος, Φεβρουάριος 2008.



Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Ρεθύμνης
Αράπηδες Αρκαδίας

Οι **Αράπηδες** είναι χωριό της τοπικής κοινότητας Σέρβου, της δημοτικής ενότητας (τέως δήμου) Ηραίας, του δήμου Γορτυνίας, της περιφερειακής ενότητας (τέως νομού) Αρκαδίας, στην περιφέρεια Πελοποννήσου, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Γορτυνίας του νομού Αρκαδίας, στο γεωγραφικό διαμέρισμα Πελοποννήσου. 

## Γεωγραφία
Οι Αράπηδες είναι ορεινό χωριό στο βορειοδυτικό τμήμα του νομού Αρκαδίας. Βρίσκεται κοντά στη χαράδρα Γκούρα (βράχος του «Αράπη») του φερώνυμου ποταμού Γκούρα (παραπόταμου του Λαγκαδιανού) και στις νοτιοδυτικές πλαγιές της κορυφής «Φραντζέτα» (1.242 μ.) -η οποία χωρίζει το χωριό από τα Λαγκάδια-, σε μέσο σταθμικό υψόμετρο 842. Απέχει 3 χλμ. από τον Σέρβο, 3,5 χλμ. από την Κοκκινορράχη, 7 χλμ. από την Λυσσαρέα, 15 χλμ. από τα Λαγκάδια, 20 χλμ. από την Δημητσάνα και 63 χλμ. από την Τρίπολη. 

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1879 και προσαρτήθηκε στον δήμο Ηραίας του νομού Αρκαδίας. Το 1912 προσαρτήθηκε στην κοινότητα Σέρβου. Με το ΦΕΚ 244Α - 04/12/1997 αποσπάστηκε από την κοινότητα Σέρβου και προσαρτήθηκε στον δήμο Ηραίας. Με το ΦΕΚ 87Α - 12/06/2010 αποσπάστηκε από τον δήμο Ηραίαςκαι προσαρτήθηκε στον δήμο Γορτυνίας. 

## Αξιοθέατα
* Η εκκλησία των Αγίων Κωνσταντίνου και Ελένης στο βόρειο τμήμα του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010

Κατηγορία:Δήμος Μεγαλόπολης
Κατηγορία:Χωριά της περιφερειακής ενότητας Αρκαδίας
Ξενιτιάς τραγούδια

**Ξενιτιάς τραγούδια** λέγονται τα δημοτικά άσματα που έχουν ως θέμα τον πόνο της ξενιτιάς.

## Ιστορία
Ήδη από την εποχή της αρχαιότητας υπάρχει πλούσιο υλικό για την ξενιτιά. Ο Όμηρος σε μερικά μέρη της *Οδύσσειας* γράφει για τον πόνο της ξενιτιάς, όπως η νοσταλγία του Οδυσσέα στο νησί της Καλυψώς για την πατρίδα του και της γυναίκας του, της Πηνελόπης, για τον ίδιο.

Κατά τα Βυζαντινά Χρόνια σε βυζαντινές μυθιστορίες βρίσκουμε να έχουν θέμα την ξενιτιά, όπως στα έργα *Βέλθανδρος και Χρυσάντζα* και στο *Φλώριος και πλάτζια Φλώρα*. Επίσης βρίσκουμε και σε τρία βυζαντινά ποιήματα που έχουν διασωθεί μέχρι και τις ημέρες μας, τα οποία περιγράφουν τη θλίψη και τα βάσανα του ξενιτεμένου ανθρώπου. Αυτά τα τρία βυζαντινά ποιήματα είναι τα εξής:
#Περί Ξενιτειάς Ποίημα,
#Περί Ξενιτειάς και
#Αλφάβητος της Ξενιτειάς.

Ιδιαίτερα κατά την περίοδο της Τουρκοκρατίας τα τραγούδια της ξενιτιάς είχαν βρεθεί στο απόγειο της σύνθεσης τους, διότι εκείνη την περίοδο ο ξενιτεμός των νέων ισοδυναμούσε με εξορία.

## Μορφή

Τα τραγούδια της ξενιτιάς λόγω του ότι αποτελούν δημοτικά άσματα, έχουν πάρει κυρίως τη γνωστή φόρμα του ιαμβικού δεκαπεντασύλλαβου. Η θεματολογία τους ποικίλη, αλλά επικεντρώνεται στις εξής τρεις κατηγορίες:
*στις πίκρες, τις λαχτάρες και τους καημούς του ξενιτεμένου,
*στη νοσταλγία του ξενιτεμένου ανθρώπου για την πατρίδα του και
*στον πόθο του ξενιτεμένου να επιστρέψει στην πατρίδα.

Ακολουθούν δύο αντιπροσωπευτικά αποσπάσματα δημοτικού τραγουδιού της ξενιτιάς.


Ο ξένος εις την ξενιτιά πρέπει να βάνει μαύρα,
για να ταιριάζει η φορεσιά με της καρδιά τη λάβρα. 



Η ξενιτιά και ο θάνατος αδέλφια λογιούνται. 


## Σημειώσεις


## Παραπομπές


Κατηγορία:Τραγούδια ανά είδος
Καρβαμικός μεθυλεστέρας

Ο **καρβαμικός μεθυλεστέρας** (αγγλικά: *methyl carbamate*) ή **μεθυλουρεθάνη** ή **ουρεθυλάνη**, είναι οργανική χημική ένωση, που περιέχει άνθρακα, υδρογόνο, άζωτο και οξυγόνο με μοριακό τύπο **[[C2H5NO2|C<sub>2</sub>H<sub>5</sub>NΟ<sub>2</sub>]]**. Πιο συγκεκριμένα, είναι ο απλούστερος εστέρας του καρβαμικού οξέος. Στις κανονικές συνθήκες περιβάλλοντος, είναι άχρωμο στερεό.

## Φυσική παρουσία
Η ένωση που ανιχνεύθηκε σε κρασιά που διατηρούνται με ανθρακικό διμεθυλεστέρα.

## Παραγωγή

Ο καρβαμικός μεθυλεστέρας παράγεται με αντίδραση μεθανόλης και ουρίας:

\mathrm{H_2NCONH_2 + CH_3OH \xrightarrow{} H_2NCO_2CH_3 + NH_3}

Σχηματίζεται, επίσης, μετά από αντίδραση αμμωνίας με χλωρομεθανικό μεθυλεστέρα (ClCO2CH3) ή με ανθρακικό διμεθυλεστέρα (CH3CO3CH3): 

\mathrm{ClCO_2CH_3 + NH_3 \xrightarrow{} H_2NCO_2CH_3 + HCl}


\mathrm{CH_3CO_3CH_3 + NH_3 \xrightarrow{} H_2NCO_2CH_3 + CH_4}



## Ασφάλεια
Σε αντίθεση με το στενά συγγενικό καρβαμικό αιθυλεστέρα, ο καρβαμικός μεθυλεστέρας δεν είναι μεταλλαξιογόνος για τη σαλμονέλα  (αρνητικός στο *Ames test*), αλλά είναι μεταλλαξιογόνος για τη *Drosophila*. Τα πειραματικά στοιχεία δείχνουν ότι ο καρβαμικός μεθυλεστέρας είναι καρκινογόνος για τους αρουραίους, αλλά δεν παρουσίασε καρκινογόνο δράση σε ποντίκια. Η ένωση ανήκει στη λίστα των ενώσεων «*που είναι γνωστό στην πολιτεία της [[Καλιφόρνια]]ς ότι προκαλούν καρκίνο*», σύμφωνα με την *Πρόταση 65*.

## Εφαρμογές

Ο καρβαμικός μεθυλεστέρας χρησιμοποιήθηκε κυρίως (ως μονομερές) στην κλωστοϋφαντουργία και ως πολυμερές σε βιομηχανίες ως πρόδρομη ένωση για θυγατρικές ρητίνες διμεθυλοθειολοκαρβαμικού μεθυλεστέρα, που χρησιμοποιούνται, με τη σειρά τους, σε ανθεκτικά υφάσματα με μικτή σύνθεση βάμβακος και  πολυεστέρα. Τα επεξεργασμένα αυτά υφάσματα έχουν καλή διατήρηση πτυχών στις γωνίες, αντιστέκονται στην όξινη επεξεργασία σε καθαριστήρια, δεν διατηρούν το χλώριο, και έχουν ιδιότητες επιβράδυνσης φλόγας. Ο καρβαμικός μεθυλεστέρας χρησιμοποιήθηκε, επίσης, για την παραγωγή φαρμάκων, εντομοκτόνων, και ουρεθάνης.

Οι N-μεθυλοκαρβαμικοί εστέρες χρησιμοποιήθηκαν ευρέως ως εντομοκτόνα. Έχουν αντιχολινεστερασική δραστικότητα, χωρίς να παρουσιάζουν βιοσυσσώρευση.

## Δείτε επίσης
* Καρβαμικό οξύ
* Καρβαμιδικός αιθυλεστέρας (ουρεθάνη).

## Σημειώσεις και αναφορές


Κατηγορία:C2
Κατηγορία:Καρβοξυλικοί εστέρες
Κατηγορία:Οργανικές ενώσεις με άζωτο
Μανσουρλού (Αζερμπαϊτζάν)

Το **Μανσουρλού **είναι ένα χωριό στην επαρχία Τοβούζ του Αζερμπαϊτζάν. Βρίσκεται στο βορειοδυτικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Τοβούζ
Κοσαγκιούλ

Το **Κοσαγκιούλ **(αζερικά: *Kosagül*) είναι ένα χωριό και δήμος της επαρχίας Μασάλλι του Αζερμπαϊτζάν. Έχει πληθυσμό 841 κατοίκων και βρίσκεται στο νοτιοανατολικό μέρος της χώρας.

## Αναφορές
*
*
Συντεταγμένες: [//tools.wmflabs.org/geohack/geohack.php?pagename=%CE%9A%CE%BF%CF%83%CE%B1%CE%B3%CE%BA%CE%B9%CE%BF%CF%8D%CE%BB&language=el&params=39_02_N_48_38_E_region:AZ_type:city_source:GNS-enwiki 39°02′N 48°38′E / 39.033°N 48.633°E / 39.033; 48.633]

Κατηγορία:Κατοικημένες περιοχές στην Επαρχία Μασάλλι
Κατηγορία:Χωριά του Αζερμπαϊτζάν
Κατάλογος έργων του Μουσείου Kröller-Müller

Η σελίδα αυτή περιέχει εικονογραφημένο κατάλογο έργων του Μουσείου Kröller-Müller του Otterlo της Ολλανδίας. Το μουσείο αυτό διαθέτει την σημαντικότερη συλλογή έργων του βαν Γκογκ, μετά από αυτήν του Μουσείου βαν Γκογκ του Άμστερνταμ. (βλ. σχετικά λήμμα Κατάλογος έργων του Μουσείου Βαν Γκογκ.

## Έργα βαν Γκογκ

## Έργα άλλων Ολλανδών ζωγράφων

## Έργα Γάλλων ζωγράφων

## Έργα Βέλγων, Γερμανών και Ισπανών ζωγράφων

Κατηγορία:Κατάλογοι έργων τέχνης ανά μουσείο
Α΄ Ιταλο-Αβησσυνιακός Πόλεμος

Ο **Α΄ Ιταλο-Αιθιοπικός Πόλεμος** ήταν ένοπλη σύρραξη μεταξύ της Ιταλίας και της Αιθιοπίας από το 1895 έως το 1896, με στόχο την αποικιοποίηση της δεύτερης από την πρώτη. Παρότι ο ηγέτης της Αιθιοπίας Menelik II βρισκόταν σε εγχώρια διαμάχη με τους πολιτικούς του αντιπάλους, κάτι στο οποίο προσέβλεπαν οι Ιταλοί, εντούτοις κατά τη διάρκεια της ιταλικής επίθεσης μέσω της Ιταλικής Ερυθραίας (1893) το αβησσυνιακό μέτωπο υπήρξε ενιαίο και αραγές. Περαιτέρω, τους Αιθίοπες υποστήριξαν οι ομόδοξοί τους Ρώσσοι, που τους τροφοδότησαν με πολεμικό εξοπλισμό και στρατιωτικούς συμβούλους, ενώ διπλωματική αρωγή παρέσχαν το Ηνωμένο Βασίλειο και η Γαλλία, προκειμένου να αποτρέψουν τη μετατροπή της Ιταλίας σε μεγάλη αποικιακή δύναμη . Η σύρραξη προσέλαβε γενικευμένη έκταση το 1895 και αρχικά εξελίχθηκε ευνοϊκά για τους επιτιθέμενους. Ωστόσο, μια επιτυχής αντεπίθεση των αιθιοπικών μονάδων ανέτρεψε τις ιταλικές θέσεις και οι Αιθίοπες κατέλαβαν το ιταλικό φρούριο του Μέκελε, υποχρεώνοντας τους υπερασπιστές του σε παράδοση. Η αποφασιστική μάχη όμως που έκρινε οριστικά την έκβαση του πολέμου δόθηκε στις 1 Μαΐου του 1896 στην περιοχή της Άντουα, πρωτεύουσας της επαρχίας Τίγκρε. Εκεί, οι Ιταλοί συντρίφτηκαν και αναγκάσθηκαν να υποχωρήσουν στο έδαφος της Ερυθραίας. Η νίκη των Αιθιόπων επί των Ιταλών, παρότι δεν ήταν η πρώτη που πετύχαινε μια αφρικανική δύναμη σε βάρος δυτικής χώρας, ωστόσο αποτελεί τη μοναδική περίπτωση στο 19ο αιώνα κατά την οποία μια αποικιοκρατική δύναμη υπέστη στρατιωτική ήττα. Όπως μάλιστα έγραψε ένας ιστορικός «σε έναν αιώνα κατά τον οποίο σημειώθηκε ασταμάτητη ευρωπαϊκή επέκταση, η Αιθιοπία μόνη της είχε επιτυχώς υπερασπισθεί την ανεξαρτησία της». 

## Παραπομπές


## Εξωτερικοί σύνδεσμοι
* 

Πολεμος Ιταλο-Αιθοπικος Α
Πολεμος Ιταλο-Αιθοπικος Α
Κατηγορία:1895
Κατηγορία:1896
Κατηγορία:Πόλεμοι της Ιταλίας
Μάχη της Άντουα

Η **μάχη της Άντουα** ήταν η πλέον αποφασιστική στρατιωτική αναμέτρηση που δόθηκε στις 1 Μαρτίου του 1896 και έκρινε την έκβαση του πρώτου Ιταλο-Αιθιοπικού πολέμου υπέρ της Αιθιοπίας. Έλαβε χώρα στην ορεινή περιοχή Άμπα Γκαρίμπα, βορείως της πόλης της Άντουα (Adwa ή Adowa) και σε αυτή τέθηκαν αντιμέτωποι 17.000 ιταλοί στρατιώτες υπό τον στρατηγό Μπαρατιέρι που βρέθηκαν απέναντι σε πολλαπλάσιες δυνάμεις γηγενών, οι οποίες αριθμούσαν από 73.000 έως και 120.000 μαχητές, οι μισοί περίπου εκ των οποίων ήταν οπλισμένοι με επαναληπτικά τυφέκια. Οι εισβολείς θέλησαν να αιφνιδιάσουν τους Αιθίοπες εκδηλώνοντας την επίθεσή τους πολύ πρωί, ωστόσο οι Αβησσυνοί ήταν ήδη έτοιμοι και απόκρουσαν το κτύπημα, ενώ με αντεπίθεση διαρκείας και την επιστράτευση εφεδρειών από ακόμη 25.000 άνδρες, νίκησαν κατά κράτος τους αντιπάλους τους, έως τις απογευματινές ώρες της ίδιας ημέρας. Στη μάχη πήραν μέρος ακόμη και οι Ρώσοι στρατιωτικοί σύμβουλοι του αυτοκράτορα όπως και μια ομάδα 50 Ρώσων εθελοντών, μεταξύ των οποίων ο υψηλόβαθμος αξιωματικός των Κοζάκων του Ρωσικού στρατού Νικολάι Λεοντίεφ. Η ρωσική συνδρομή προς τους Αιθίοπες συμπληρώθηκε με μια αποστολή του Ρωσικού Ερυθρού Σταυρού που έφτασε στην πρωτεύουσα της χώρας Αντίς Αμπέμπα μερικούς μήνες μετά τη λήξη του πολέμου.

## Απώλειες
Οι Ιταλοί έχασαν 11.500 άνδρες, εκ των οποίων οι 7.000 ήταν νεκροί, οι 3.000 συνελήφθησαν αιχμάλωτοι και οι υπόλοιποι 1.500 τραυματίσθηκαν και επέστρεψαν στην Ερυθραία. Οι Αιθίοπες είχαν περίπου 4.000 – 5.000 νεκρούς και 8.000 τραυματίες . Επιπλέον, 2.000 Ερυθραίοι μαχητές που συνέδραμαν τους Ιταλούς, σκοτώθηκαν ή αιχμαλωτίσθηκαν. Και ενώ οι Αβησσυνοί φέρθηκαν με υποφερτό τρόπο στους αιχμάλωτους Ιταλούς στρατιώτες, αντίθετα σε 800 κρατούμενους Ερυθραίους, θεωρώντας τους ως προδότες, ακρωτηρίασαν το δεξί χέρι και το αριστερό τους πόδι.

## Παραπομπές


## Εξωτερικοί σύνδεσμοι
* 

Πολεμος Ιταλο-Αιθοπικος Α
Πολεμος Ιταλο-Αιθοπικος Α
Ερρίκος του Μαγιέν

Ο **Ερρίκος**, γαλλ. *Henri*, (20 Δεκεμβρίου 1578 - 20 Σεπτεμβρίου 1621) από τον Οίκο της Λωρραίνης ήταν δούκας του Μαγιέν, δούκας του Αιγκουιγιόν και κόμης του Μαιν (1611-1621).

## Βιογραφία
Γεννήθηκε στη Ντιζόν και ήταν ο πρωτότοκος γιος του Καρόλου δούκα του Μαγιέν και κόμη του Μαιν και της Ερριέττας της Σαβοΐας, κόρης του Ονοράτιου μαρκήσιου του Βιλλάρ. Η μητέρα του ήταν μαρκησία του Βιλλάρ (από τον πατέρα της) και κόμησα του Τέντε (από τη μητέρα της Άννα Λάσκαρη).

Το 1599 έγινε δούκας του Αιγκουιγιόν και το 1611 που απεβίωσε ο πατέρας του, έγινε δούκας του Μαγιέν και κόμης του Μαιν. Από τη μητέρα του κληρονόμησε τους τίτλους του μαρκήσιου του Βιλλάρ και του κόμη του Τέντε. Επίσης έγινε *ευγενής της Γαλλίας* και κληρονόμησε το Οτέλ ντε Μαγιέν στο Παρίσι. Έγινε Μέγας Καγκελάριος (Chamberlain) της Γαλλίας. Ήταν παρών στη στέψη του Λουδοβίκου ΙΓ΄. 

Το 1621 συμμετείχε στην αποτυχημένη πολιορκία του Μοντωμπάν, όπου επλήγη στο μάτι θανάσιμα από ένα μουσκέτο. Τάφηκε στο ναό του Αιγκιγιόν. Τον διαδέχθηκε ο γιος της αδελφής του Αικατερίνης, ο Κάρολος Γκοντζάγκα-Νεβέρ.

## Οικογένεια
Το 1599 νυμφεύτηκε στο Σουασόν την Ερριέττα των Γκοντζάγκα, κόρη του Λουδοβίκου δούκα του Νεβέρ. Δεν απέκτησαν απογόνους.

## Πρόγονοι





## Πηγές
*Marek, Miroslav: "The house of Mayenne, index C1", Genealogy.euweb.cz

Κατηγορία:Οίκος της Λωρραίνης
Μαμεντόμπα

Το **Μαμεντόμπα **(αζερικά: Mamedoba) είναι ένα χωριό στην επαρχία Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας. 

## Παραπομπές
* 

Κατηγορία:Κατοικημένες περιοχές στην Επαρχία Νταβάτσι
Αγκαμίρζα Ομπασί

Το **Αγκαμίρζα Ομπασί **είναι ένα χωριό στην επαρχία Νταβάτσι του βορειοανατολικού Αζερμπαϊτζάν.

Υπάρχει η υποψία ότι αυτό το χωριό έχει υποστεί αλλαγή ονόματος ή δεν υπάρχει πια, καθώς καμία ιστοσελίδα στο Αζερμπαϊτζάν το αναφέρει με αυτό το όνομα. 

## Παραπομπές
* 

Κατηγορία:Κατοικημένες περιοχές στην Επαρχία Νταβάτσι
Τιμάνθης ο Σικυώνιος (3ος αιώνας π.Χ.)

Ο **Τιμάνθης ο Σικυώνιος** (3ος αιώνας π.Χ.) ήταν ζωγράφος με καταγωγή από την Σικυώνα. Το 250 π.Χ. συνόδευσε τον Άρατο τον Σικυώνιο στο ταξίδι του στην Αλεξάνδρεια, και αργότερα δημιούργησε απεικόνιση της μάχης της Πελλήνης αποθανατίζοντας την νίκη του Αράτου εναντίον των Αιτωλών.

## Παραπομπές


Κατηγορία:Αρχαίοι Έλληνες ζωγράφοι
Τιμάνθης ο Σικυώνιος (αποσαφήνιση)

Η ονομασία **Τιμάνθης ο Σικυώνιος** μπορεί να περιγράφει τα παρακάτω άτομα:

* Τιμάνθης ο Κύθνιος ή Τιμάνθης ο Σικυώνιος (5ος αιώνας π.Χ.), αρχαίος Έλληνας ζωγράφος σύγχρονος του Παράσσιου και του Ζεύξι
* Τιμάνθης ο Σικυώνιος  (3ος αιώνας π.Χ.), αρχαίος Έλληνας ζωγράφος κατά την εποχή του Άρατου του Σικυώνιου
Κλαύδιος της Λωρραίνης (1578-1657)

Ο **Κλαύδιος (Κλωντ)**, γαλλ. *Claude*, (5 Ιουνίου 1578 - 24 Ιανουαρίου 1657) από τον Οίκο της Λωρραίνης ήταν δούκας του Σεβρέζ.

## Βιογραφία
Ήταν ο τρίτος γιος του Ερρίκου Α΄ δούκα του Γκιζ και της Αικατερίνης των Λα Μαρκ, κόρης του Φραγκίσκου Α΄ δούκα του Νεβέρ.

Το 1611 ο Λουδοβίκος ΙΓ΄ τον έκανε δούκα του Σεβρέζ και *ευγενή της Γαλλίας*. Το 1621 έγινε Μέγας Καγκελάριος (Champerlain) της Γαλλίας και το επόμενο έτος Μέγας Γερακοκυνηγός (Grand Fauconnier). To 1625 o Κάρολος Α΄ βασιλιάς της Αγγλίας τον έχρισε ιππότη του Τάγματος της Περικνημίδος.

Νυμφεύτηκε την 22 έτη μικρότερή του Μαρία ντε Ροάν, γνωστή ως Μαντμουαζέλ ντε Μονμπαζόν, αργότερα Μαντάμ ντε Σεβρέζ. Ζούσε με την οικογένειά του στο Σατώ ντε Νταμπιέρ, κοντά στο Σεβρέζ. Η σύζυγός του, ως ευνουμένη της Άννας των Αψβούργων, συζύγου του Λουδοβίκου ΙΓ΄, εμπλεκόταν σε πολλές ίντριγκες της πολιτικής ζωής στην Αυλή. Ο ίδιος όμως κράτησε μια αποστασιοποιημένη, από τα σχέδια αυτά, ζωή.

Απεβίωσε το 1657 χωρίς άρρενες απογόνους.

## Οικογένεια
Το 16 νυμφεύτηκε τη Μαρία ντε Ροάν, κόρη του Ηρακλή δούκα του Μονμπαζόν και είχε τέκνα:
* Άννα-Μαρία 1624-1652, ηγουμένη του αβαείου Ποντ-ω-Νταμ.
* Καρλόττα-Μαρία 1627-1652, ερωμένη του Ιωάννη-Φραγκίσκου-Παύλου ντε Γκοντί καρδινάλιου ντε Ρετς.
* Ενριέττα 1631-1693, ηγουμένη του Ζουάρ.

## Πρόγονοι





Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Mommy makeover

O αγγλικός όρος **mommy makeover** (που στα ελληνικά σημαίνει περίπου:  *μεταμόρφωση της μαμάς* ή *μεταμορφώνοντας τη μαμά*) είναι ένας εμπορικός όρος με τον οποίο ορίζεται ένας προσφερόμενος, από τους πλαστικούς χειρουργούς, συνδυασμός επεμβάσεων με στόχο να αναπλάσουν το σώμα μιας γυναίκας, μετά την εγκυμοσύνη και το θηλασμό των παιδιών της.  

## Στοιχεία και επισημάνσεις
Συνήθως, το παρεχόμενο από τους πλαστικούς χειρουργούς και τις κλινικές «πακέτο» επεμβάσεων mommy makeover «περιλαμβάνει αυξητική στήθους, ανόρθωση στήθους, κοιλιοπλαστική και λιποαναρρόφηση, η οποία μπορεί να αντικατασταθεί, σε κάποιες περιπτώσεις, και με την κρυολιπόλυση». Μπορεί όμως να συμπεριλάβει και επεμβάσεις στα εξωτερικά γεννητικά όργανα.
Είναι σημαντικό να γνωρίζει η γυναίκα που σκέφτεται να πραγματοποιήσει τις επεμβάσεις του «πακέτου» πως: α) το χειρουργείο δεν μπορεί να αντικαταστήσει την υγειινή ζωή, β) πρέπει να έχει τελειώσει με τις εγκυμοσύνες που επιθυμεί, γ) η επέμβαση έχει υπολογίσιμο χρηματικό κόστος και δ) η αποθεραπεία είναι επίπονη.. Η χρήση ενός χαριτωμένου όρου για να προσελκύσει γυναίκες σε αισθητικές χειρουργικές παρεμβάσεις στο σώμα τους, έχει δεχτεί κριτική από ορισμένους πλαστικούς χειρούργους, καθώς -όπως υποστηρίζουν- ωθεί τις γυναίκες να πραγματοποιήσουν πρόσθετες χειρουργικές επεμβάσεις που έχουν κινδύνους, από απλές μολύνσεις μέχρι ακόμα και θάνατο (π.χ. η λιπαναρόφιση δυνητικά είναι μέχρι και θανατηφόρα· η θνησιμότητα κυμαίνεται από 1 άτομο ανά 50.000 επεμβάσεις έως 1 άτομο ανά 5.000 επεμβάσεις, σύμφωνα με δημοσιευμένες ιατρικές έρευνες).

Η διαδικασία έχει δεχτεί κριτική και όσον αφορά τον τρόπο με τον οποίο διαφημίζεται και προωθείται, στο πλαίσιο της κουλτούρας της ομορφιάς. Παρουσιάζει, όπως αναφέρεται, τις επιδράσεις της γέννας και του θηλασμού στο γυναικείο σώμα ως παθογένειες που χρήζουν θεραπείας, σε πλήρη αντίθεση με την ιστορικά διαμορφωμένη πολιτιστική αντίληψη του θέματος.

## Παραπομπές


Κατηγορία:Πλαστική χειρουργική
Λουδοβίκος του Γκιζ-Ζουαγιέζ

Ο **Λουδοβίκος**, γαλλ. *Louis*, (11 Ιανουαρίου 1622 - 27 Σεπτεμβρίου 1654) από τον Οίκο της Λωρραίνης ήταν δούκας του Ζουαγιέζ (1647-1654).

## Βιογραφία
Ήταν ο 4ος (από τους επιζήσαντες της ενηλικίωσης) γιος του Καρόλου δούκα του Γκιζ και της Ερριέττας-Αικατερίνης δούκισσας του Ζουαγιέζ, κόρης του Ερρίκου δούκα του Ζουαγιέζ. Το 1647 διαδέχθηκε τη μητέρα του ως δούκας του Ζουαγιέζ.

Ο πατέρας του είχε πέσει στη δυσμένεια του βασιλιά και είχε εξοριστεί στη Φλωρεντία. Όταν απεβίωσε, επετράπη στα τέκνα του να επιστρέψουν, έτσι ο Λουδοβίκος το 1644 έγινε Μέγας Καγκελάρος της Γαλλίας. O Λουδοβίκος ΙΔ΄ του απέδωσε τις κατασχεθείσες γαίες και τον τίτλο του δούκα του Ζουανβίλ, που ανήκαν στη μητέρα του.

Ως συνταγματάρχης του ιππικού υπηρέτησε εθελοντικά στην πολιορκία του Γκραβελίν το 1644 και σε δύο ακόμη εκστρατείες. Η συνοδεία των φυλάκων του ήταν η πιο τέλεια. Νυμφεύτηκε τη Μαρία-Φραγκίσκη των Βαλουά, η οποία ήταν διανοητικά ασθενής και λίγα έτη μετά το γάμο κλείστηκε στο αβαείο του Εσσέ.

Όταν στο Αρράς όρμησε στους εχθρούς στις 22 Απριλίου του 1654, πληγώθηκε στο δεξί του χέρι και απεβίωσε 5 μήνες αργότερα. Τάφηκε στο Ζουανβίλ, κοντά στους πατρικούς προγόνους του. Τον διαδέχθηκε ο γιος του Λουδοβίκος-Ιωσήφ ως δούκας του Ζουαγιέζ,

## Οικογένεια
Το 1649 νυμφεύτηκε στην Τουλόν τη Μαρία Φραγκίσκη των Βαλουά, κόρη του Λουδοβίκου-Εμμανουήλ δούκα του Ανγκουλέμ. Με τον γάμο, η σύζυγός του έγινε δούκισσα του Ανγκουλέμ. Είχαν τέκνα:
* Λουδοβίκος-Ιωσήφ 1650-1671, δούκας του Γκιζ.
* Αικατερίνη-Ενριέτα 1651-1655, απεβίωσε 4 ετών, αν και μερικοί υποστηρίζουν ότι ακολούθησε τη μητέρα της στο αβαείο του Εσσέ, ώστε ο αδελφός της να είναι ο μόνος κληρονόμος των γονιών τους.

## Πρόγονοι





## Πηγές
*Jules Fériel, Notes historiques sur la ville et les seigneurs de Joinville (Paris: Ladrange, 1835), pp. 137, 144-146
*Bibliothèque nationale de France, mss. Dossiers bleus, "Lorraine", 403, fol. 25

Κατηγορία:Οίκος της Λωρραίνης
Κατηγορία:Δούκες του Ζουαγιέζ
Κατηγορία:Δούκες του Ανγκουλέμ
Crossing Souls

Το ***Crossing Souls*** είναι βιντεοπαιχνίδι δράσης περιπέτειας που αναπτύχθηκε από τη Fourattic και εκδόθηκε από τη Devolver Digital. Το παιχνίδι αφηγείται την ιστορία μιας παρέας φίλων, που ζουν μία περιπέτεια όταν ανακαλύπτουν ένα μυστηριώδες αντικείμενο με άγνωστες, για αυτούς, δυνάμεις, που αλλάζει ριζικά τις ζωές τους. Το παιχνίδι προβλήθηκε στην E3 2015 στο συνέδριο της Sony. Κυκλοφόρησε στις 13 Φεβρουαρίου του 2018 για τα PlayStation 4, Microsoft Windows Linux και OS X.

## Ανάπτυξη
Η ιστορία του παιχνιδιού έχει επηρεαστεί από τις ταινίες ''Γκούνις'', *[[Ε.Τ. ο Εξωγήινος]]* και *[[Super 8]]*, ο σχεδιασμός των επιπέδων και η ορθογώνια από το πρώτο ''The Legend of Zelda'', ενώ το στυλ των cutscenes επηρεάστηκε από τις σειρές της δεκαετίας του 1980 *[[Teen Wolf]]*, *[[Saint Seiya]]*, *[[He-Man and the Masters of the Universe]]* και *[[Χελωνονιντζάκια (τηλεοπτική σειρά, 1987)|Χελωνονιντζάκια]].*

## Σάουντρακ
Το σάουντρακ του παιχνιδιού είναι από τον Γερμανό συνθέτη Chris Köbke και τον Ολλανδό μουσικό της synthwave Timecop1983. Συμμετέχουν επίσης οι: Alexander Wollheim (τσέλο), Kira Grammel (φλάουτο), Willi Schwope (βιολί) και Adrian Müller (κιθάρα).

## Παραπομπές


## Εξωτερικοί σύνδεσμοι
* 
* Το ''Crossing Souls'' στο IGN

Κατηγορία:Βιντεοπαιχνίδια του 2018
Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation Vita
Κατηγορία:Βιντεοπαιχνίδια του Linux
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια τοποθετημένα στο 1986
Κατηγορία:Βιντεοπαιχνίδια με Unity
Κατηγορία:Βιντεοπαιχνίδια της Devolver Digital
Κατηγορία:Βιντεοπαιχνίδια ανεπτυγμένα στην Ισπανία
Ram Trucks

Η **Ram Trucks** είναι αμερικανική κατασκευάστρια επαγγελματικών οχημάτων και θεωρείται θυγατρική εταιρεία της επίσης αμερικανικής αυτοκινητοβιομηχανίας Dodge. Ιδρύθηκε το 2009, έπειτα από διαχωρισμό της από την Dodge, λόγω μιας απόφασης που έλαβε ο τότε πρόεδρος της Fiat, Σέρτζιο Μαρκιόνε, αμέσως μετά την εξαγορά του ομίλου Chrysler από τη Fiat, να διαχωρίσει τα pick-up μοντέλα Ram της Dodge σε μια ξεχωριστή εταιρεία. Το 2012, ακολούθησε η διάσπαση της Dodge και με την σπορ SRT. Παρά το γεγονός ότι η SRT σύντομα επανασυγχωνεύθηκε με την Dodge τον Μάιο του 2014, η Ram συνεχίζει να λειτουργεί υπό ανεξάρτητη μορφή ακόμα και σήμερα. Το όνομά της, προέρχεται από τις πολυετείς (από το 1981) διαδοχικές γενιές επαγγελματικών οχημάτων Dodge Ram και ως λογότυπο φέρει το προηγούμενο σήμα της Dodge, όπου απεικονίζεται ένας κριός.

Από τον Αύγουστο του 2014, την θέση του προέδρου και διευθύνοντα σύμβουλου έχει ο Ρόμπερτ Χέγκμπλουμ, ο οποίος ήταν μηχανικός για πολλά χρόνια στην Chrysler. Σήμερα, η Ram Trucks, όπως και η Dodge, ανήκουν στον πολυεθνικό όμιλο Stellantis.

## Μοντέλα

Για πολλά χρόνια ως pick-up της Dodge, εκτός από το βαρύ όνομα της σειράς Dodge Ram, υπήρχε και το λίγο μικρότερο pick-up Dodge Dakota. Παρόλα αυτά, το Dakota κατέληξε στη λήξη της παραγωγής του το 2011, μετά από 24 χρόνια. Επίσης, είχε γίνει και μια σχετικά σύντομη παραγωγή του ιστορικού οικογενειακού μοντέλου Dodge Caravan, όμως ως όχημα μεταφοράς μεσαίων βαρών. Το **Ram Cargo Van** σταμάτησε να παράγεται το 2015. Σήμερα, πολλά από τα μοντέλα της Ram, είναι στην ουσία της Fiat Professional, απλά μέσω αυτής εισέρχονται στην Αμερικανική αγορά. Τα σημερινά μοντέλα της, είναι τα εξής:

### Σημερινά μοντέλα

Αρχείο:Fiat Strada 20150831-IMG 20150831 143221.JPG|1ης γενιάς Ram 700 (5ης γενιάς *[[Fiat Strada]]*) (2015-)
Αρχείο:Ram ProMaster City.jpg|1ης γενιάς Ram ProMaster City (2ης γενιάς *[[Fiat Doblo]]*) (2014-)
Αρχείο:2014 Ram 2500 ProMaster Cargo High Roof 136" wb.jpg|1ης γενιάς Ram ProMaster (3ης γενιάς *[[Fiat Ducato]]*) (2013-)
Αρχείο:Fiat Fullback Double Cab LX Launch Edition 2.4 Multijet 180 4WD – Frontansicht, 11. September 2016, Düsseldorf.jpg|1ης γενιάς Ram 1200 (1ης γενιάς *[[Fiat Fullback]]*) (2016-)
Αρχείο:Ram 1500 DS Crew Cab facelift 01 China 2014-04-24.jpg|Ram Pickup 4ης γενιάς (2009 - 2018) του 2013


### Παλαιότερα μοντέλα

Αρχείο:Dodge Dakota Laramie 3.7 Quad Cab 4x4 2009 (12578618154).jpg|Σειρά Dodge Dakota (1987 - 2011) *Απεικονίζεται η τρίτη γενιά*.
Αρχείο:2012 Ram Cargo Van front.jpg|1ης γενιάς Ram Cargo Van (2012 - 2015)


## Παραπομπές


## Εξωτερικοί σύνδεσμοι

* 

Κατηγορία:Αυτοκινητοβιομηχανίες των ΗΠΑ
Κλαύδιος Β΄ του Ωμάλ

Ο **Κλαύδιος**, γαλλ. *Claude*, (18 Αυγούστου 1526 - 3 Μαρτίου 1573) από τον Οίκο της Λωρραίνης ήταν δούκας του Ωμάλ (1550-1573).

## Βιογραφία
Ήταν ο τρίτος γιος του Κλαύδιου (Κλωντ) δούκα του Γκιζ και της Αντουανέτας των Βουρβόνων, κόρης του Φραγκίσκου κόμη του Βαντόμ.

Τον πόλεμο των ετών 1543-1551 μεταξύ Αγγλίας και Σκωτίας έληξε η Συνθήκη της Βουλώνης. Σύμφωνα με αυτήν έξι Γάλλοι πήγαν όμηροι στην Αγγλία και ο Κλαύδιος ήταν ένας από αυτούς. Το 1550 απεβίωσε ο πατέρας του και του επετράπει να επισκεφτεί την αδελφή του Μαρία, σύζυγο του Ιακώβου Ε΄ της Σκωτίας. Άδεια του έδωσε ο Ερρίκος ΣΤ΄ της Αγγλίας και πήγε στο Εδιμβούργο.

Το 1550 ο μεγαλύτερος αδελφός του έγινε δούκας του Γκιζ και παραχώρησε στον Κλαύδιο τον τίτλο του δούκα του Ωμάλ. Κατά την πολιορκία του Λα Ροσέλ ένα βλήμα πυροβόλου όπλου τον χτύπησε θανάσιμα. Τον διαδέχθηκε ο γιος του Κάρολος.

## Οικογένεια
Το 1647 νυμφεύτηκε τη Λουίζα του Μπρεζέ, κόρη του Λουδοβίκου κυρίου του Ανέ και της Νταϊάνας των Πουατιέ και είχαν τέκνα:
* Αικατερίνη-Ρωμύλα 1550-1606, παντρεύτηκε τον εξάδελφο του πατέρα της, τον Νικόλαο του Οίκου της Λωρραίνης δούκα του Μερκέρ.
* Κάρολος Α΄ 1555-1631, δούκας του Ωμάλ.
* Ντιάν 1558-1586, παντρεύτηκε τον Φραγκίσκο δούκα του Πινέ-Λουξεμπούργκ.
* Αντουανέτα-Λουίζα 1561-1643, ηγουμένη του αββαείου του Σουασόν.
* Κλαύδιος (Κλώντ) 1564-1591, ιππότης του Τάγματος του Αγ. Ιωάννου της Μάλτας και ηγούμενος του αββαείου Σαιν-Περ-αν-Βαλ στη Σαρτρ.
* Μαρία 1565-1627, ηγουμένη του αββαείου στο Σελλ, στο Βαλ-ντε-Μαρν.
* Ερρίκος 1549-1559 απεβ. 10 ετών, Κάρολος 1566-1568 απεβ. 2 ετών, Μαγδαληνή-Ντιάν 1554, Αντουανέτα 1560, Αντώνιος 1562,

## Πρόγονοι




## Πηγές
* Carroll, Stuart (1998). Noble Power During the French Wars of Religion: The Guise Affinity and the Catholic Cause in Normandy. Cambridge University Press.
* Jordan, W.K., ed. (1966). Chronicle of Edward VI. Folger Shakespeare Library.

## Παραπομπές


Κατηγορία:Οίκος της Λωρραίνης
Κατηγορία:Δούκες του Ωμάλ
Κάρολος Α΄ του Ωμάλ

Ο **Κάρολος**, γαλλ. *Charles*, (25 Ιανουαρίου 1555 – 1631) από τον Οίκο της Λωρραίνης ήταν δούκας του Ωμάλ.

## Βιογραφία
Ήταν ο μόνος (από τους επιζήσαντες της ενηλικίωσης) γιος του Κλαύδιου (Κλωντ) δούκα του Ωμάλ και της Λουίζας του Μπρεζέ. 

Ήταν ένας από τους ηγέτες της Καθολικής Μερίδας και κατά περιόδους κυβερνήτης της Πικαρδίας και Μέγας Κυνηγός (Grand Veneur) της Γαλλίας. Οδήγησε μια εξέγερση στην Πικαρδία το 1587, που ήταν το προοίμιο που άνοιξε τον πόλεμο του Οίκου των Γκιζ με τον Ερρίκο Γ΄ της Γαλλίας. Όταν ο βασιλιάς συμμάχησε με τον Ερρίκο της Ναβάρρας και του επιτέθηκαν, ηττήθηκε στη μάχη του Σενλί το 1589. Στη μάχη του Ιβρύ αιχμαλωτίστηκε από τον Ερρίκο της Ναβάρρας και στην εξορία απεβίωσε.

## Οικογένεια
Το 1576 νυμφεύτηκε στο Σατώ ντε Ζουανβίλ την εξαδέλφη του Μαρία της Λωρραίνης, κόρη του Ρενέ μαρκησίου του Ελμπέφ και είχε τέκνα:
* Άννα 1600-1638, δούκισσα του Ωμάλ, παντρεύτηκε τον Ερρίκο Α΄ της Σαβοΐας δούκα του Νεμούρ.
* Μαρία, παντρεύτηκε τον Αμβρόσιο μαρκήσιο της Σπινόλα.

## Πρόγονοι





Κατηγορία:Οίκος της Λωρραίνης
Κατηγορία:Ιππότες του Τάγματος του Αγίου Πνεύματος
Κατηγορία:Δούκες του Ωμάλ
Αγαθά θέσης

Ως** αγαθά (κοινωνικής) θέσης **ορίζεται ένα υποσύνολο των οικονομικών αγαθών (εμπορευμάτων) των οποίων η κατανάλωση (και συνακόλουθα η *χρησιμότητα*), εξαρτάται αρνητικά από την κατανάλωση τους από άλλους. Ειδικότερα για τα εμπορεύματα αυτά, η αξία τους καθορίζεται τουλάχιστον εν μέρει (αν όχι εξ ολοκλήρου) από μια συνάρτηση του πόσο επιθυμητά είναι από άλλους σε σχέση με άλλα υποκατάστατα. 

## Η έννοια
Παρόλο που ο Θορστάιν Βέμπλεν τόνισε τη σημασία της σχετικής θέσης του ατόμου στην κοινωνία, αναφορικά με τη σχέση ελεύθερου χρόνου και κατανάλωσης, ήταν ο Φρεντ Χιρς που επινοησε την έννοια των "αγαθών θέσης", στο βιβλίο του "*Τα Κοινωνικά Όρια στην Ανάπτυξη"*. Ο Χιρς εξήγησε ότι η κοινωνική οικονομική θέση αποτελείται από το σύνολό προϊόντων, υπηρεσιών, θέσεων εργασίας και κοινωνικών σχέσεων τα οποία είτε είναι σπάνια (σε έλλειψη) απόλυτη ή κοινωνικά επιβεβλημένη, είτε υπόκεινται σε συμφόρηση και ο συνωστισμός οφείλεται στην ευρεία χρήση (Hirsch, 1977: 27).

Ο Χιρς εξήγησε πως σε μια κοινωνία ακόμα και αν υπήρχαν αγαθά για να καλύψουν πλήρως τις βιολογικές και πνευματικές ανάγκές όλων των ανθρώπων, υπάρχουν αγαθά τα οποία έχουν αξία μόνο και μόνο επειδή βρίσκονται σε έλλειψη ή κυκλοφορούν σε περιορισμένο αριθμό. Ακόμη, διακρίνει κατηγορίες αγαθών θέσης. Κάποια εξαρτώνται, από τις σχετικές θέσεις τους (επίδειξη κοινωνικής θέσης και δύναμης) όπως η δυνατότητα να δειπνήσει κάποιος στο καλύτερο τραπέζι ενός εστιατορίου, ενώ άλλα, όπως η οικιστική γη,  απλώς και μόνο επειδή η συνολική ποσότητα του αγαθού είναι σταθερή. 

Η κύρια συνεισφορά του Χιρς είναι ο ισχυρισμός ότι τα αγαθά θέσης είναι αγαθά άρρηκτα συνδεδεμένα με την κοινωνική έλλειψη (σπανιότητα) . Η κοινωνική έλλειψη ενός αγαθού σχετίζεται με τη σχετική κατάταξη του στην προτίμηση του από άλλους ανθρώπους και δεν προκύπτει από φυσικά όρια, αλλά από κοινωνικούς παράγοντες. Για παράδειγμα, η η γη σε ένα περιβαλλοντικό πάρκο είναι περιορισμένη λόγο φυσικών ορίων, ενώ ο αριθμός πολιτικών θέσεων είναι κοινωνικά περιορισμένος.

## Παραπομπές

Κατηγορία:Αγαθά
Μεντέν Μπουκ

μικρογραφία|Άποψη του χωριού
Το **Μεντέν Μπουκ **(βουλγαρικά: Меден Бук) είναι ένα χωριό στον δήμο Ιβαΐλοβγκραντ στην επαρχία Χάσκοβο στη Βουλγαρία. Βρίσκεται στο νότιο μέρος της χώρας.

## Παραπομπές


Κατηγορία:Χωριά της Επαρχίας Χάσκοβο
Σμύρνιον το μελανοσέλινον

Το **Σμύρνιον το μελανοσέλινον** *(*'Smyrnium olusatrum**)'', κοινή ονομασία **Αγριοσέλινο** ή **Σμυρνιά*', είναι ένα καλλιεργούμενο [[Αγγειόσπερμα|ανθοφόρο]] [[φυτό]], που ανήκει στην οικογένεια των [[Σκιαδοφόρα|Απιίδων]] (ή Σκιαδοφόρων, *Apiaceae* ή *Umbelliferae)*. Επίσης, είναι γνωστό ως  Αλεξάντερς, *alisanders*, μαϊντανός αλόγου και *smyrnium*. Ήταν γνωστό στον [[Θεόφραστος|Θεόφραστο]] (9.1) και τον [[Πλίνιος ο Πρεσβύτερος|Πλίνιο τον Πρεσβύτερο]] (*N. H.* 19.48).

==Περιγραφή==

Αυτά τα σωματώδη φυτά αναπτύσσονται σε ύψος 150 εκ. (59 in), με ένα συμπαγές στέλεχος το οποίο με τα χρόνια γίνεται κοίλο και αυλωτό. Τα [[Φύλλο (βοτανική)|φύλλα]] είναι σκέτα οδοντωτά, τα τρισχιδή διαιρούμενα τμήματα χωρίζουν τα τμήματα επίπεδα, όχι σαρκώδη.

Το Αγριοσέλινο είναι ενδημικό στη Λεκάνη της Μεσογείου, αλλά είναι σε θέση να ευδοκιμήσει βορειότερα. Τα άνθη του είναι [[χρώμα]]τος κίτρινο-πράσινου και σχηματίζουν σκιάδια, και οι καρποί του είναι μαύροι. Ανθίζει από τον Απρίλιο έως τον Ιούνιο. Γευστικά, το Αγριοσέλινο βρίσκεται ενδιάμεσα μεταξύ [[σέλινο]]υ και [[μαϊντανός|μαϊντανού]]. Παλαιότερα, χρησιμοποιείτο σε πολλά [[πιάτο|πιάτα]], είτε ζεματισμένο  είτε όχι, αλλά τώρα έχει αντικατασταθεί από το σέλινο.

Τώρα έχει σχεδόν ξεχαστεί ως πηγή τροφής αν και εξακολουθεί να φύεται άγριο, σε πολλά μέρη της [[Ευρώπη]]ς συμπεριλαμβανομένης της [[Βρετανία]]ς. Είναι σύνηθες μεταξύ των τοποθεσιών των [[Μεσαίωνας|Μεσαιωνικών]] κήπων των μονών.
	
Αυτό το υψηλό φυτό, φύεται στα μονοπάτια των γκρεμών και είναι το πρώτο πράσινο παραθαλάσσιο τοπίο του έτους. Οι [[Ρωμαίοι]] το έφεραν μαζί τους για τρώνε τα φύλλα, τους μίσχους, τις [[Ρίζα (βοτανική)|ρίζες]] και τους ανθοφόρους οφθαλμούς του.

Τα Αγριοσέλινο είναι μια πηγή τροφής η οποία εκτιμάται πολύ από τα [[άλογο|άλογα]].

==Φυσικό περιβάλλον==
Ευρέως διασκορπισμένο στην [[Αγγλία]] και την [[Ιρλανδία]]. Συνηθισμένο σε εδάφη αποβλήτων και τις άκρες των αγρών, ειδικά πλησίον των ακτών.

==Διανομή==
Στις Κομητείες *Down, Antrim, Londonderry'' και σε ολόκληρη την Ιρλανδία.

## Σημειώσεις

;Παραπομπές σημειώσεων


## Παραπομπές



## Εξωτερικοί σύνδεσμοι

Κατηγορία:Βρώσιμα φυτά
Κατηγορία:Σελινοειδή
Μπεσταμάκ

Το **Μπεσταμάκ **(επίσης γνωστή ως **Μπέσταμακ** (, *Bestamak*, , *Bestamaq*, *بەستاماق*)) είναι μια πόλη στην περιφέρεια Ακτόμπε, του βορειοδυτικού Καζακστάν. Βρίσκεται σε υψόμετρο 246 μέτρων (807 πόδια).
## Παραπομπές


Κατηγορία:Πόλεις του Καζακστάν
Ευθύδημος Β΄ της Βακτρίας

Ο **Ευθύδημος Β´** (π. 200-0. 180 π.Χ.) από τη Δυναστεία των Ευθυδημιδών ήταν Έλληνας βασιλέας της Βακτριανής. Ήταν γιος του Δημητρίου Α' και έγινε βασιλέας στη δεκαετία του 180 π.Χ, είτε μετά από τον θάνατο του πατέρα του ή ως συμβασιλέας του Δημητρίου. Από τα νομίσματα που κυκλοφόρησαν με τη μορφή του Ευθύδημου Β´, οι ιστορικοί συμπεραίνουν πως έζησε και βασίλεψε την ίδια περίοδο με τον Αγαθοκλή, αλλά η ακριβής σχέση των δύο ανδρών είναι άγνωστη. Ο Ευθύδημος απεικονίζεται ως αγόρι και μάλλον πέθανε σε νεαρή ηλικία.

## Παραπομπές


## Εξωτερικοί σύνδεσμοι

* Κατάλογος νομισμάτων του Ευθύδημου Β´

κατηγορία:Έλληνες Βασιλείς Βακτρίας & Ινδίας
Βαρικό Σερρών

*Για οικισμούς με το ίδιο όνομα δείτε το λήμμα: [[Βαρικό (αποσαφήνιση)]]*

Το **Βαρικό** είναι πεδινός οικισμός στο νομό Σερρών  με υψόμετρο μόλις 17 μέτρων.

## Γεωγραφία - Ιστορία
Το Βαρικό βρίσκεται δίπλα στον ποταμό Στρυμώνα, κοντά στην ΕΟ Θεσσαλονίκης - Σερρών και απέχει 71 χλμ. ΒΑ. από την Θεσσαλονίκη και 19 χλμ. ΝΔ. από τις Σέρρες. Η παλαιά ονομασία του, μέχρι το 1927 ήταν **Καρατζά Κιόϊ** οπότε και μετονομάστηκε με το ΦΕΚ:179/1927. Στην απογραφή του 2001 βρέθηκαν εγγεγραμμένοι 161 κάτοικοι. Από το 2010, σύμφωνα με το σχέδιο Καλλικράτης, μαζί με το Λιβαδοχώρι συναποτελούν την τοπική κοινότητα Λιβαδοχωρίου που ανήκει στη δημοτική ενότητα Στρυμωνικού του Δήμου Ηρακλείας και σύμφωνα με την απογραφή του 2011 έχει πληθυσμό 50 κατοίκους.

## Παραπομπές


Κατηγορία:Δήμος Ηρακλείας
Κατηγορία:Χωριά της περιφερειακής ενότητας Σερρών
Absolver

Το ***Absolver*** είναι βιντεοπαιχνίδι δράσης ρόλων πολεμικών τεχνών που αναπτύχθηκε από την Slocap, μία ανεξάρτητη εταιρεία ανάπτυξης βιντεοπαιχνιδιών αποτελούμενη από πρώην υπαλλήλους της Ubisoft Paris, με καταγωγή το Παρίσι.

Ο παίκτης ελέγχει πολεμιστές που μάχονται άλλους παίκτες και τη νοημοσύνη του υπολογιστή, στη φανταστική γη του Adal, με σκοπό να αποδείξουν την αξία τους στους και να ενταχθούν στους ειρηνευτές Absolvers. Η ιστορία του παιχνιδιού εστιάζει την ανθρώπινη ανάπτυξη των χαρακτήρων, καθώς παλεύουν για να βρουν τη θέση τους στην κατεστραμμένη αυτοκρατορία. Οι κινήσεις των χαρακτήρων εξατομικεύονται σε μία "τράπουλα χαρτιών" μάχης, με την κάθε κάρτα να αντιστοιχεί σε μία κίνηση. Οι παίκτες μπορούν να κερδίσουν κάρτες, εξοπλισμό και όπλα, με την πρόοδό τους κατά τη διάρκεια του παιχνιδιού.

Η ανάπτυξη του *Absolver* ξεκίνησε τον Μάιο του 2015. Η βασική ιδέα του παιχνιδιού ήταν η ρευστή, δυναμική κίνηση, παρόμοια με τον χορού. Το *Absolver* προβλήθηκε στην Electronic Entertainment Expo τον Ιούνιο του 2016 από την εκδότρια Devolver Digital. Κυκλοφόρησε στις 29 Αυγούστου του 2017 για τα PlayStation 4 και Microsoft Windows και στις 7 Ιανουαρίου του 2019 για το Xbox One.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια ανοικτού κόσμου
Κατηγορία:Βιντεοπαιχνίδια δράσης ρόλων
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια της Devolver Digital
Κατηγορία:Βιντεοπαιχνίδια με Unreal Engine
Κατηγορία:Βιντεοπαιχνίδια ανεπτυγμένα στη Γαλλία
Κατηγορία:Βιντεοπαιχνίδια του 2017
Στιχομυθία

**Στιχομυθία** λέγεται ο διάλογος στο αρχαίο δράμα, στον οποίο τα πρόσωπα χρησιμοποιούν μονόστιχες και δίστιχες φράσεις.

## Τεχνική
Ο τραγικός ποιητής χρησιμοποιεί τη στιχομυθία για να δημιουργήσει ένταση στο έργο με σκοπό να κεντρίσει το ενδιαφέρον των θεατών. Έτσι έχουμε δύο τεχνικές, οι οποίες όμως μπορούν να εναλλάσσονται, διότι αυτή η εναλλαγή είναι ένα ποιοτικό στοιχείο του δράματος. Αυτές οι τεχνικές είναι:
*η χρησιμοποίηση σκηνών με ζωηρή επιχειρηματολογία, πάθος και σύντομους διαξιφισμούς, και
*η χρησιμοποίηση στην κορύφωση μιας έντονης σκηνής που αποκτά μακρά διάρκεια, μεγάλων μονολόγων, οι οποίοι διακόπτουν απότομα τη στιχομυθία.

## Νεότερη δραματογραφία
Στη νεότερη δραματογραφία υπήρξαν πολλοί συγγραφείς που την χρησιμοποίησαν στα έργα τους.

Οι γνωστότεροι που χρησιμοποίησαν άρτια τη στιχομυθία είναι ο Ουίλλιαμ Σαίξπηρ στο θεατρικό του έργο ο *Άμλετ* και ο Μολιέρος στο έμμετρο έργο του *Οι Ψευδοδιανοούμενες*.

## Σημειώσεις


## Παραπομπές


Κατηγορία:Αρχαίο ελληνικό θέατρο
Κατηγορία:Δράμα
Κατηγορία:Λογοτεχνική ορολογία
Praey for the Gods

Το ***Praey for the Gods*** είναι βιντεοπαιχνίδι δράσης περιπέτειας και επιβίωσης που αναπτύχθηκε από τα No Matter Studios. Το παιχνίδι είχε αρχικά τον τίτλο *Prey for the Gods*, ωστόσο άλλαξε λόγω διαμάχης με την ZeniMax Media σχετικά με τα πνευματικά δικαιώματα για το όνομα *Prey*.

Η πρώιμη εκδοχή του παιχνιδιού κυκλοφόρησε τον Ιανουάριο του 2019, ενώ η πλήρης εκδοχή κυκλοφόρησε για τα Microsoft Windows, PlayStation 4, PlayStation 5 και Xbox One τον Δεκέμβριο του 2021.

## Τρόπος παιχνιδιού
Στο *Praey for the Gods*, ο χαρακτήρας ξεκινά ένα ταξίδι σε ένα παγωμένο νησί χωρίς εξοπλισμό, όπου πρέπει να βρει αντικείμενα για να επιζήσει σε ακραίες καιρικές συνθήκες, και έχει την ικανότητα να σκαρφαλώνει γιγαντιαία πλάσματα για να τα σκοτώσει.

Το παιχνίδι διαθέτει ένα σύστημα εξάντλησης και έτσι, οποιαδήποτε πράξη του χαρακτήρα θα επηρεάσει αυτό το ποσοστό. Κινήσεις όπως το γρήγορο τρέξιμο και οι κινήσεις αποφυγής βοηθούν το χαρακτήρα να αποφεύγει επιθέσεις, αλλά επίσης επιβαρύνουν το ποσοστό εξάντλησης, η οποία περνά με την ξεκούραση του χαρακτήρα.

Όταν ο χαρακτήρας έχει εξαντληθεί, τότε οι τομείς της πείνας, του κρύου και της αντοχής, πέφτουν. Η υγεία αναπληρώνεται και η εξάντληση φεύγει με την ανακάλυψη της φωτιάς.

Ο παίκτης μπορεί να εντοπίσει γίγαντες στο νησί, να σκαρφαλώσει επάνω τους και να τους σκοτώσει, με διάφορα αντικείμενα που βρίσκει στο νησί.

## Ανάπτυξη
Η ανάπτυξη του *Praey for the Gods* ξεκίνησε το 2014 στο Σαν Φρανσίσκο από την No Matter Studios, μια ομάδα τριών προγραμματιστών που αρχικά εργάζονταν στο παιχνίδι στον ελεύθερο χρόνο τους. Στις 19 Οκτωβρίου του 2016, η ομάδα αποκάλυψε ένα μικρής διάρκειας trailer του παιχνιδιού στο YouTube. Τον Φεβρουάριο του ίδιου έτους, το στούντιο μετακίνησε στο Σιάτλ της Ουάσινγκτον, για να εργαστεί στο παιχνίδι με πλήρες ωράριο.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια δράσης περιπέτειας
Κατηγορία:Βιντεοπαιχνίδια με Unity
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια του 2019
Κατηγορία:Βιντεοπαιχνίδια επιβίωσης
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια του PlayStation 5
Κατηγορία:Βιντεοπαιχνίδια του 2021
Κατάλογος προέδρων της Ζάμπιας

Ο **[[Πρόεδρος της Ζάμπιας]]** είναι ο αρχηγός κράτους και της κυβέρνησης στην αφρικανική χώρα. Πρώτος πρόεδρος στη χώρα διετέλεσε ο Κένεθ Καούντα, από το 1964 ως το 1991. Ο Λέβι Μουαναγουάσα και ο Μάικλ Σάτα πέθαναν κατά τη διάρκεια της θητείας του το 2008 και το 2014 αντίστοιχα.

## Πρόεδροι της Ζάμπιας (1964–σήμερα)
;Υπόμνημα
 Εκλέχθηκε χωρίς αντίπαλο
 Πέθανε εν ενεργεία

## Παραπομπές


## Εξωτερικοί σύνδεσμοι
*World Statesmen - Zambia

*
Πίτερ Πίτερς ο πρεσβύτερος

Ο **Πίτερ Πίτερς ο πρεσβύτερος** (ολλανδικά: Pieter Pietersz., 1540 - 1603, αναφερόμενος και ως Pieter Pietersz. (Ι)) ήταν Ολλανδός ζωγράφος της Αναγέννησης στον Βορρά.

## Βιογραφία

Ο Πίτερς γεννήθηκε στην Αμβέρσα. Σύμφωνα με τον Κάρελ φαν Μάντερ, ο οποίος τον αναφέρει στη βιογραφία του πατέρα του, Πίτερ Άρτσεν, ακολούθησε τα βήματα του πατέρα του αλλά στράφηκε στην προσωπογραφία, καθώς εκείνη την εποχή έλειπαν οι μεγάλες παραγγελίες. Ο φαν Μάντερ αναφέρει έναν μεγάλων διαστάσεων πίνακα για λογαριασμό της συντεχνίας των αρτοποιών του Χάαρλεμ, ο οποίος σήμερα βρίσκεται στην κατοχή του Μουσείου Φρανς Χαλς. Απεβίωσε το 1603 σε ηλικία 62 ετών.

Σύμφωνα με το Ρέικσμουζεουμ, νυμφεύτηκε τη Μαγκνταλένα Πίτερς, θυγατέρα ενός υαλογράφου του Χάαρλεμ, το 1574. Σύμφωνα με το Ολλανδικό Ίδρυμα Ιστορίας της Τέχνης αποκαλούνταν "Jonge Lange Pier" (= νεαρός ψηλός Πέτρος), ως ο μεγαλύτερος γιος του Πίτερ Άρτσεν, ο οποίος είχε το προσωνύμιο "Lange Pier" (= ψηλός Πέτρος). Ήταν ο μεγαλύτερος αδελφός των ζωγράφων Ερτ Πίτερς και Ντιρκ Πίτερς καθώς και παππούς του ζωγράφου Ντιρκ Ντιρκς φαν Σάντφοορτ. Από το 1569 ως το 1583 δημιουργούσε πίνακες με θρησκευτικές σκηνές στο Χάαρλεμ, αλλά είναι περισσότερο γνωστός για τις σκηνές στην αγορά, που δημιούργησε στο Άμστερνταμ. Διατέλεσε δάσκαλος του γιου του, Πίτερ Πίτερς του νεότερου και του Κορνέλις φαν Χάαρλεμ.

Ο Πίτερς ζωγράφιζε κυρίως προσωπογραφίες και εικόνες για Αγία Τράπεζα. Έλαβε πολλές παραγγελίες και κατά τη στιγμή του θανάτου του, που επήλθε στο Άμστερνταμ, ήταν ευκατάστατος.

## Δείτε επίσης
* Κατάλογος Ολλανδών ζωγράφων

## Παραπομπές


## Εξωτερικοί σύνδεσμοι

*Works and literature on Pieter Pietersz the Elder
*Pieter Pietersz on Artnet

Κατηγορία:Ολλανδοί ζωγράφοι
Νιτρώδης αιθυλεστέρας

Ο **νιτρώδης αιθυλεστέρας** (αγγλικά: *ethyl nitrite*) είναι οργανική χημική ένωση, που περιέχει άνθρακα, υδρογόνο, άζωτο και οξυγόνο, με μοριακό τύπο **[[C2H5NO2|C<sub>2</sub>H<sub>5</sub>NΟ<sub>2</sub>]]**. Χημικά, αποτελεί τον αιθυλεστέρα του νιτρώδους οξέος.

Μπορεί να παραχθεί από την αιθανόλη:
: 300x300εσ
Ο νιτρώδης αιθυλεστέρας είναι το κύριο συστατικό σε μια παραδοσιακή θεραπεία της Νότιας Αφρικής για το κρυολόγημα και τη γρίπη, γνωστή ως *Witdulsies* και πωλείται σε φαρμακεία (μάλλον εννοείται της περιοχής). Πρόκειται για μια παραδοσιακή θεραπεία των Αφρικάανς και μπορεί να έχει ολλανδικές ρίζες. Το ίδιο σκεύασμα- θεραπεία παράγεται (επίσης) από τον γερμανολλανδικής καταγωγής λαό *Άμις* στις ΗΠΑ. Ωστόσο, η *Διοίκηση Τροφίμων και Φαρμάκων ΗΠΑ* (FDA) έχει μπλοκάρει τις πωλήσεις αυτής της όμοιας έκδοσης, που είναι γνωστή στις ΗΠΑ ως «νιτρώδες γλυκό» (*sweet nitrite*) «γλυκό πνεύμα του νίτρου» (*sweet spirit of nitre*) από το 1980.

## Παραπομπές


Κατηγορία:C2
Κατηγορία:Οργανικές ενώσεις με άζωτο
Κατηγορία:Εστέρες ανόργανων οξέων
Δημοψήφισμα στη Ζάμπια (2016)

Ένα **συνταγματικό δημοψήφισμα** πραγματοποιήθηκε στη Ζάμπια στις 11 Αυγούστου 2016, παράλληλα με τις γενικές εκλογές, σε μια κίνηση που αποσκοπούσε στο να μειώσει το κόστος του δημοψηφίσματος. Οι ψηφοφόροι κλήθηκαν να εγκρίνουν ή να απορρίψουν τις τροποποιήσεις στον καταστατικό χάρτη των δικαιωμάτων και στο Άρθρο 79, το οποίο υπαγορεύει τη διαδικασία για μελλοντικές τροποποιήσεις.

Αν και το 71% των ψηφοφόρων ψήφισε υπέρ των τροποποιήσεων, η προσέλευση ήταν μόλις 44%, κάτω από το όριο του 50% που απαιτείτο για να επικυρωθεί το αποτέλεσμα.

## Πλαίσιο
Το δημοψήφισμα επεδίωκε να τροποποιήσει και να ενισχύσει το Νομοσχέδιο των δικαιωμάτων και αποσκοπούσε στην κατάργηση και αντικατάσταση του Άρθρου 79. Οι αλλαγές στο Νομοσχέδιο των δικαιωμάτων συμπεριέλαβαν την τροποποίηση για "τα Ατομικά και Πολιτικά Δικαιώματα" και την προσθήκη μιας παραγράφου για "Οικονομικά, Κοινωνικά, Πολιτιστικά και Περιβαλλοντικά Δικαιώματα" και "Περαιτέρω και Ειδικά Δικαιώματα" .

Το ερώτημα που τέθηκε και έλαβε δημοσιότητα στο δημοψήφισμα ήταν:

## Εκλογικό Σύστημα
Για να είναι έγκυρο το δημοψήφισμα, η πλειοψηφία του " ναι " ήταν απαραίτητη μαζί με ποσοστό συμμετοχής τουλάχιστον 50% των εγγεγραμμένων ψηφοφόρων. Στις προηγούμενες γενικές εκλογές η προσέλευση των ψηφοφόρων ήταν μικρή και οι ειδικοί φοβούνται ότι λόγω των διαφορετικών κριτηρίων επιλεξιμότητας για τις γενικές εκλογές, το δημοψήφισμα θα μπορούσε να δημιουργήσει σύγχυση και σπατάλη πόρων.

## Αποτελέσματα

## Αναφορές


2016
Ζαμπια
HumHub

Το **HumHub** είναι ένα ελεύθερο και ανοικτού κώδικα κοινωνικό δίκτυο που γράφτηκε με τη χρήση του Yii framework, ενός εργαλείου συγγραφής web2 εφαρμογών στη γλώσσα PHP. Η πλατφόρμα του HumHub μπορεί να χρησιμοποιηθεί για επικοινωνία και συνεργασία έως και μερικών χιλιάδων χρηστών. Η πλατφόρμα διαθέτει σύστημα δικής της αυτόνομης φιλοξενίας αλλά μπορεί να εγκατασταθεί και σε άλλους σταθμούς φιλοξενίας. Το HumHub υποστηρίζει επίσης θέματα και πρόσθετα (modules) που επεκτείνουν τη λειτουργικότητά του σχεδόν για κάθε απαίτηση.

Το HumHub αναπτύχθηκε αρχικά από τους zeros+ones, μια εταιρία παροχής υπηρεσιών web στο Μόναχο της Γερμανίας και διαχωρίστηκε ως ανεξάρτητη εταιρία στις αρχές του 2015.

## Εξωτερικοί σύνδεσμοι
* Schick und Open Source: Mit HumHub hostest du dir dein Social Intranet selbst. t3n. Δημοσιεύθηκε 6 Σεπτεμβρίου 2014.
* Stop Digital Chaos: Endlich einfach E-Mail Ordnung, Datenschutz und Zukunftssicherheit . Δημοσιεύθηκε 19 Ιουνίου Του 2015.

## Παραπομπές


Κατηγορία:Λογισμικό εφαρμογών
Κατηγορία:Λογισμικό επιχειρήσεων
Ταουτσίκ

Το **Ταουτσίκ** (, *Taushıq*, *تاۋشىق*) είναι πόλη στην περιφέρεια Μανγκιστάου του νοτιοδυτικούΚαζακστάν, με πληθυσμό 2.600 κατοίκων. Βρίσκεται σε υψόμετρο 93 μέτρων. 

Κατηγορία:Πόλεις του Καζακστάν
Τεζεκέντ (κοντά στην Σούρρα, Νταβάτσι)

Το **Τεζεκέντ **(αζερικά: Təzəkənd) είναι ένα χωριό και δήμος της επαρχίας Νταβάτσι του βορειοανατολικού Αζερμπαϊτζάν. Βρίσκεται κοντά στηνΣούρρα και το Μολλακαμαλλί.

## Παραπομπές

Κατηγορία:Κατοικημένες περιοχές στην Επαρχία Νταβάτσι
Γαργηττός (αποσαφήνιση)

Με την ονομασία **Γαργηττός** μπορεί να αναφέρονται:

*Γαργηττός (μυθολογία), μυθικός επώνυμος ήρωας του αρχαίου δήμου του Γαργηττού.
*Γαργηττός Αιγηίδας, αρχαίος αττικός δήμος της Αιγηίδας φυλής.
*Γαργηττός, σύγχρονη συνοικία στην περιοχή του Γέρακα.
Πολύστυπος

Ο **Πολύστυπος** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.

## Διάφορα
Το χωριό αποτελεί γενέτειρα των δύο ηρώων του Αγώνα της Ε.Ο.Κ.Α, Χρίστου Τσιάρτα (έπεσε ηρωικά μαχόμενος στις 16 Μαρτίου 1956 στην Μάχη των Χανδριών) και του Ανδρέα Παναγιώτου (θανατώθηκε από τους Άγγλους με βασανιστήρια στα ανακριτήρια των Πλατρών, στις 19 Νοεμβρίου 1956). Προς τιμήν τους ιδρύθηκε το Εθνικό Σωματείο Ηρώων Πολυστύπου Χρίστου Τσιάρτα & Ανδρέα Παναγιώτου.




## Παραπομπές


Κατηγορία:Κοινότητες της Επαρχίας Λευκωσίας